Diari Oficial de la Generalitat Valenciana


Sumari del DOGV 3987, del 26-04-2001 (2001/3002)

Notificación de la resolució del recurs d'alçada amb el número de referència interna R-193/2000.
------------------------------------------------------------------------------------------------

### Dades del document

Número de DOGV
:   3987

Data del DOGV
:   26-04-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/3002


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificación de la resolució del recurs d'alçada amb el número de referència interna R-193/2000. [2001/3002]
  
De conformitat amb el que estableix l'article 59.4 de la Llei 30/92, de 26 de novembre de Règim Jurídic de les Administracions Públiques i del Procediment Administratiu Comú, es procedeix a notificar al Sr. José Simó Ferrando, c/ La Plana, 3-23a (46836 Torrent) la Resolució del Recurs d'Alçada amb el número de referència interna R-193/2000.
  
Resolució
  
Examinat el recurs d'alçada presentat pel Sr. José Simó Ferrando, contra resolució del Servei Territorial d'Arquitectura i Habitatge de València, en l'expedient per sol·licitud de reconeixement de subvencions de la Generalitat Valenciana 46/1G/0400/1995/244.
  
Antecedents de fet
  
Primer. El Sr. José Simó Ferrando, adquirent d'un habitatge de protecció oficial de règim general per mitjà d'escriptura de compravenda de data 30 de juliol de 1998, va presentar en el Servei Territorial d'Arquitectura i Habitatge de València el dia nou de desembre de 1998 sol·licitud de visat i finançament qualificat per a l'adquisició del citat habitatge de protecció oficial.
  
Segon. A la vista de la documentació aportada, el cap del Servei Territorial en data 22 de març de 1999 dicta resolució de visat i subsidiació del tipus d'interés del préstec qualificat, en virtut de la qual concedeix a la part sol·licitant un tipus d'interés inicial del 6,50%.
  
Tercer. En data cinc de maig de 1999, l'interessat formalitza sol·licituds de concessió de subvencions de la Generalitat Valenciana i del Ministeri de Foment.
  
Quart. A la vista de l'expedient, el cap del Servei Territorial en data 15 de febrer de 2000 dicta resolució de concessió de subvencions del Ministeri de Foment, per la qual concedeix a l'interessat una subvenció per un import de tres-centes vuitanta-sis mil cent quaranta-tres (386.143) PTA.
  
Quint. Així mateix a la vista de l'expedient, i en virtut del que disposa l'art. 24.2 del Decret 173/1998, de 20 d'octubre, del Govern Valencià, el cap del Servei Territorial en data vuit de març de 2000 dicta resolució denegatòria del reconeixement del compliment dels requisits per a la percepció de la subvenció de la Generalitat Valenciana, en quedar acreditat que han transcorregut més de sis mesos des de la formalització de l'escriptura pública de compravenda i la sol·licitud del finançament qualificat.
  
Sext. Contra la citada resolució interposa recurs d'alçada el Sr. José Simó Ferrando, amb els documents i les al·legacions que consten en aquest, i que es donen per reproduïdes en benefici de la brevetat.
  
Fonaments de dret
  
Primer. Aquesta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 110/2000, de 18 de juliol, del Govern Valencià (DOGV núm. 3798 de 21 de juliol).
  
Segon. El que disposa els articles 107, 110, 114 i 115, de la LRJAP i PAC, de la Llei 30/1992, de 26 de novembre, de RJAP i PAC, quant a l'admissió i tramitació del recurs.
  
Tercer. Segons estableix l'article 115.1 de la Llei 30/1992, de 26 de novembre, de RJAP i PAC, el termini per a la interposició del recurs d'alçada serà, si l'acte és exprés, d'un mes, termini que, d'acord amb l'article 48.2 de la citada Llei, es computa a partir de l'endemà del dia en què tinga lloc la notificació o publicació de la resolució que es pretén recórrer.
  
Transcorregut el dit termini sense haver interposat el recurs, la resolució serà ferma a tots els efectes.
  
Quart. Segons estableix l'article 47 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els termes i terminis establits en aquesta i altres lleis, obliguen les autoritats i personal al servei de les administracions públiques competents per a la tramitació dels assumptes, així com als interessats en aquests.
  
Cinqué. En el cas que ens ocupa, revisada la documentació que hi ha en el nostre expedient, es comprova que la resolució denegatòria del reconeixement del compliment dels requisits per a la percepció de la subvenció de la Generalitat Valenciana, que s'impugna, va ser rebuda per la part interessada en data set d'abril de 2000, i que el recurs d'alçada va ser interposat contra aquesta en data deu de maig de 2000, per la qual cosa el citat recurs és inadmissible, en estar interposat fora del termini legal establit.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, de conformitat amb la proposta de resolució de la Divisió d'Habitatge, resolc:
  
No admetre el recurs d'alçada formulat pel Sr. José Simó Ferrando contra la resolució denegatòria del reconeixement del compliment dels requisits per a la percepció de la subvenció de la Generalitat Valenciana, del Servei Territorial d'Arquitectura i Habitatge de València, de data vuit de març del 2000, que queda ferm.
  
Contra aquesta resolució que posa fi a la via administrativa, es podrà interposar recurs contenciós administratiu, davant del Jutjat Contenciós Administratiu de València, en el termini de dos mesos, comptadors des de l'endemà de la notificació, segons els articles 8.3 i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa.
  
Tot això sense perjuí que puga exercitar qualsevol altre recurs que s'estime oportú.
  
València, 2 de febrer de 2001.- El director general d'Arquitectura i Habitatge: José Mª García Zarco.
  
Conselleria d'Obres Públiques,
  
Urbanisme i Transports